Sporočilo Komisije o rezultatih ocene tveganja in strategijah za zmanjšanje tveganja za snovi: kromov trioksid, amonijev dikromat in kalijev dikromat

(Besedilo velja za EGP)

(2008/C 152/01)

Uredba Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi (1), vključuje sporočanje podatkov, določanje prioritet, oceno tveganja in po potrebi oblikovanje strategij za omejitev tveganja, ki ga pomenijo obstoječe snovi.

V Uredbi (EGS) št. 793/93 so bile naslednje snovi opredeljene kot prednostne snovi za oceno v skladu z Uredbo Komisije (ES) št. 143/97 (2) o tretjem seznamu prednostnih snovi, kot določa Uredba (EGS) št. 793/93:

Država članica poročevalka, imenovana v skladu z navedeno uredbo, je v skladu z Uredbo Komisije (ES) št. 1488/94 z dne 28. junija 1994 o določitvi načel za ocenjevanje tveganja, ki ga obstoječe snovi predstavljajo za ljudi in okolje (3), za navedene snovi dokončala ocenjevanje tveganja za ljudi in okolje ter v skladu z Uredbo (EGS) št. 793/93 predlagala strategijo za omejitev tveganja.

Opravljeno je bilo posvetovanje z Znanstvenim odborom za strupenost, strupenost za ekosisteme in okolje (SCTEE), ki je o ocenah tveganja, ki jih je pripravila poročevalka, izdal svoje mnenje. Mnenje je objavljeno na spletni strani Znanstvenega odbora.

Člen 11(2) Uredbe (EGS) št. 793/93 določa, da se rezultati ocene tveganja in priporočena strategija za omejitev tveganja sprejmejo na ravni Skupnosti, Komisija pa jih objavi. To sporočilo in ustrezno Priporočilo Komisije 2008/455/ES (4) vsebujeta rezultate ocen tveganja (5) in strategije za omejitev tveganja zaradi zgoraj navedenih snovi.

Rezultati ocene tveganja in strategije za omejitev tveganja v tem sporočilu so v skladu z mnenjem odbora, ustanovljenega na podlagi člena 15(1) Uredbe (EGS) št. 793/93.

(1) UL L 84, 5.4.1993, str. 1.

(2) UL L 25, 28.1.1997, str. 13.

(3) UL L 161, 29.6.1994, str. 3.

(4) UL L 158, 18.6.2008.

(5) Izčrpno poročilo o oceni tveganja in njegov povzetek sta objavljena na spletni strani Evropskega urada za kemikalije:

http://ecb.jrc.it/existing-substances/

PRILOGA

DEL 1

Št. CAS: 1333-82-0 Št. Einecs: 215-607-8 Molekulska formula: CrO3 Ime Einecs: Kromov trioksid Ime IUPAC: Kromov trioksid Poročevalka: Združeno kraljestvo Razvrstitev (1): O; R9 Sk. rakot. 1; R45 Sk. mutag. 2; R46 Sk. razmn. 3; R62 T+; R26 T; R24/25 -48/23 C; R35 R42/43 N; R50-53

Ocena tveganja temelji na obstoječi praksi v zvezi s petimi sorodnimi kromovimi (VI) spojinami – kromovim trioksidom, amonijevim dikromatom, kalijevim dikromatom, natrijevim kromatom in natrijevim dikromatom –, ki so proizvedene v Evropski skupnosti ali uvožene vanjo, in sicer v vsem njihovem življenjskem ciklu, kot je opisano v oceni tveganja, ki jo je Komisiji posredovala država članica poročevalka (2).

Glede na oceno tveganja se na podlagi dostopnih informacij pet kromovih (VI) spojin v Evropski skupnosti uporablja pretežno kot izhodne snovi za druge kromove (VI) in kromove (III) spojine, v pripravkih za zaščito lesa, izdelkih za obdelavo kovin, proizvodnji voska in vitamina K, pigmentih ter katalizatorjih.

Poleg tega se uporabljajo pri barvanju bombaža kot oksidanti, v fotografiji, kot antikorozijsko sredstvo v vodi za hlajenje in v proizvodnji aktivnega oglja.

OCENA TVEGANJA

A. Zdravje ljudi

Ugotovitev ocene tveganja za

DELAVCE

potrebni so posebni ukrepi za omejitev tveganja. Ta ugotovitev velja za vse scenarije izpostavljenosti iz naslednjih razlogov:

— nevarnost draženja dihalnih poti,

— nevarnost draženja oči in kože,

— nevarnost akutne strupenosti zaradi kratkoročne konične inhalacijske izpostavljenosti,

— nevarnost preobčutljivosti kože,

— nevarnost nastanka poklicne astme,

— nevarnost strupenosti za razmnoževanje (strupenosti za plodnost in razvoj) zaradi ponavljajoče se inhalacijske izpostavljenosti,

— nevarnost mutagenosti in rakotvornosti.

Učinki snovi na dihalne poti in ledvice zaradi ponavljajoče se inhalacijske izpostavljenosti kromovim (VI) spojinam niso bili zadostno preskušeni, zlasti v zvezi z določitvijo NOAEL in lastnosti, povezanih z odzivom na odmerek. Ker pa je bila snov opredeljena kot rakotvorna snov brez praga, so zanjo običajno potrebni nadzorni ukrepi, na katere ne bi vplivale dodatne informacije.

Ugotovitev ocene tveganja za

POTROŠNIKE

potrebni so posebni ukrepi za omejitev tveganja. Razlog za takšno ugotovitev je naslednji:

— nevarnost mutagenosti in rakotvornosti zaradi izpostavljenosti kože pri prijemanju suhega lesa, obdelanega s pripravki, ki vsebujejo baker, krom in arzen (CCA), pri odraslih in otrocih, ki se dotikajo lesenih igral, saj za ta končna učinka ni mogoče določiti praga, pod katerim ne bi bilo tveganja za zdravje ljudi. Ocena tveganja pa kaže, da so tveganja že zdaj majhna. To bi bilo treba upoštevati pri ugotavljanju ustreznosti obstoječega nadzora in izvedljivosti nadaljnjih posebnih ukrepov za zmanjšanje tveganja.

Za izpostavljenost potrošnikov mokremu lesu, obdelanemu s pripravki, ki vsebujejo CCA, ni bilo opravljene uradne opredelitve tveganja. V Združenem kraljestvu je dobava lesa, ki ni popolnoma posušen po obdelavi s pripravki, ki vsebujejo CCA, prepovedana kot pogoj za odobritev s predpisi o nadzoru pesticidov (iz leta 1986). Tudi druge države članice so morda že uvedle podobne nadzorne ukrepe. Če pa vse države članice nimajo posebnih predpisov o nadzoru, obstaja tveganje za zdravje ljudi za vse končne učinke.

Ugotovitev ocene tveganja za

PREBIVALSTVO, IZPOSTAVLJENO PREK OKOLJA

potrebni so posebni ukrepi za omejitev tveganja. Razlog za takšno ugotovitev je naslednji:

— za mutagenost in rakotvornost ni mogoče določiti praga, pod katerim za ta končna učinka ne bi bilo tveganja za zdravje ljudi. Ocena tveganja pa kaže, da so tveganja že zdaj majhna. To bi bilo treba upoštevati pri ugotavljanju ustreznosti obstoječega nadzora in izvedljivosti nadaljnjih posebnih ukrepov za zmanjšanje tveganja.

Ugotovitev ocene tveganja za

ZDRAVJE LJUDI (fizikalno-kemijske lastnosti)

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Razlog za takšno ugotovitev je naslednji:

— ocena tveganja kaže, da tveganja niso pričakovana. Ukrepi za zmanjšanje tveganja, ki se že uporabljajo, veljajo za zadostne.

B. Okolje

Ugotovitev ocene tveganja za

OZRAČJE

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Razlog za takšno ugotovitev je naslednji:

— ocena tveganja kaže, da tveganja niso pričakovana. Ukrepi za zmanjšanje tveganja, ki se že uporabljajo, veljajo za zadostne.

Ugotovitev ocene tveganja za

VODNI in KOPENSKI EKOSISTEM

1. potrebne so dodatne informacije in/ali preskusi. Razlog za takšno ugotovitev je naslednji: — nevarnost za usedline zaradi izpostavljenosti pri proizvodnji, proizvodnji pigmentov, kromovega oksida in soli za strojenje, formulaciji in uporabi pripravkov za zaščito lesa, uporabi obdelanega lesa, formulaciji pripravkov za obdelavo kovin in obdelavi kovin. Potrebne so naslednje informacije in/ali preskusi: — preskusi strupenosti na organizmih v usedlinah. Vendar se pričakuje, da zaradi izvajanja strategije za omejitev tveganja za okolje in ustreznega Priporočila Komisije 2008/455/ES (3) dodatne informacije ne bodo potrebne, — nevarnost, ki ni vezana na poseben ekosistem, kot posledica posredne izpostavljenosti plenilcev prek prehranjevalne verige, ki temelji na školjkah, zaradi proizvodnje pigmentov, proizvodnje kromovega oksida, soli za strojenje, formulacije pripravkov za zaščito lesa, uporabe obdelanega lesa, formulacije pripravkov za obdelavo kovin in obdelave kovin. Potrebni so naslednje informacije in/ali preskusi: — dodatne preiskave v zvezi z vnosom kroma v organizme, ki niso ribe, opredelitev narave kroma v organizmih in preučitev strupenosti kroma v drugih oblikah za organizme, ki krom zaužijejo s plenom. Vendar se pričakuje, da zaradi izvajanja strategije za omejitev tveganja za okolje in ustreznega Priporočila 2008/455/ES dodatne informacije ne bodo potrebne;

2. potrebni so posebni ukrepi za omejitev tveganja. Razlog za takšno ugotovitev je naslednji: — nevarnost za vodno in kopensko okolje zaradi izpostavljenosti pri proizvodnji (le vodno okolje, en obrat), proizvodnji pigmentov, kromovega oksida in soli za strojenje, formulaciji in uporabi pripravkov za zaščito lesa, uporabi obdelanega lesa, formulaciji pripravkov za obdelavo kovin in obdelavi kovin.

Ugotovitev ocene tveganja za

MIKROORGANIZME V ČISTILNIH NAPRAVAH

potrebni so posebni ukrepi za omejitev tveganja. Razlog za takšno ugotovitev je naslednji:

— nevarnost za delovanje čistilnih naprav zaradi proizvodnje pigmentov, kromovega oksida in soli za strojenje, formulacije pripravkov za obdelavo lesa, uporabe obdelanega lesa, formulacije pripravkov za obdelavo kovin in obdelave kovin.

STRATEGIJA ZA OMEJITEV TVEGANJA

za DELAVCE

Uporabljajo se obstoječi predpisi o varnosti pri delu, ki veljajo na ravni Skupnosti, zlasti Direktiva 2004/37/ES Evropskega parlamenta in Sveta (4) (direktiva o rakotvornih in mutagenih snoveh), saj na splošno veljajo za ustrezen in zadosten okvir za omejitev tveganja zaradi navedene snovi.

V tem okviru se priporoča:

— da se v skladu z Direktivo 98/24/ES (5) ali Direktivo 2004/37/ES, kot je primerno, na ravni Skupnosti določijo mejne vrednosti za poklicno izpostavljenost kromovim (VI) spojinam,

— da se v skladu z Direktivo 98/24/ES (5) na ravni Skupnosti določi biološka mejna vrednost za kromove (VI) spojine.

Za POTROŠNIKE in PREBIVALSTVO, IZPOSTAVLJENO PREK OKOLJA

Obstoječi zakonodajni ukrepi za varstvo potrošnikov in ljudi, izpostavljene prek okolja, zlasti določbe Direktive Sveta 98/8/ES (direktive o biocidnih pripravkih) in določbe na podlagi Direktive Sveta 76/769/EGS (6) glede rakotvornih in mutagenih snovi ter snovi, ki so strupene za razmnoževanje (CMR), zadostujejo za odpravo ugotovljenega tveganja za potrošnike.

za OKOLJE

Priporoča se:

— da se preuči možnost uvrstitve kroma na seznam prednostnih snovi na podlagi okvirne direktive o vodah (Priloga X k Direktivi 2000/60/ES (7)) pri njegovi reviziji,

— da se preuči možnost vključitve mejnih vrednosti za vsebnost kroma (VI) v blatu iz čistilnih naprav in tleh ter mejne vrednosti za letno obremenitev v Direktivo 86/278/EGS (8) o blatu iz čistilnih naprav,

— zaradi lažjega izdajanja dovoljenj in nadzora po Direktivi 2008/1/ES (9) je treba kromove (VI) spojine upoštevati pri izdelavi smernic o „najboljših razpoložljivih tehnologijah“ (BAT).

Predpisi o biocidnih pripravkih (Direktiva 98/8/ES (10)), ki veljajo na ravni Skupnosti, so zadosten okvir za omejitev tveganj, povezanih z uporabo pripravkov za zaščito lesa, ki vsebujejo kromove (VI) spojine, in tveganj, povezanih z uporabo lesa, obdelanega doma s pripravki za zaščito lesa, ki vsebujejo kromove (VI) spojine.

DEL 2

Št. CAS: 7789-09-5 Št. Einecs: 232-143-1 Molekulska formula: (NH4)2Cr2O7 Ime Einecs: Amonijev dikromat Ime IUPAC: Amonijev dikromat Poročevalka: Združeno kraljestvo Razvrstitev (11): E; R2 Sk. rakot. 2; R45 Sk. mutag. 2; R46 Sk. razmn. 2; R60-61 T+; R26 T; R25-48/23 C; R34 Xn; R21 R42/43 N; R50-53

Ocena tveganja temelji na obstoječi praksi v zvezi s petimi sorodnimi kromovimi (VI) spojinami – kromovim trioksidom, amonijevim dikromatom, kalijevim dikromatom, natrijevim kromatom in natrijevim dikromatom –, ki so proizvedene v Evropski skupnosti ali uvožene vanjo, in sicer v vsem njihovem življenjskem ciklu, kot je opisano v oceni tveganja, ki jo je Komisiji posredovala država članica poročevalka (2).

Glede na oceno tveganja se na podlagi dostopnih informacij pet kromovih (VI) spojin v Evropski skupnosti uporablja predvsem kot izhodne snovi za druge kromove (VI) in kromove (III) spojine, v pripravkih za zaščito lesa, izdelkih za obdelavo kovin, proizvodnji voska in vitamina K, pigmentih ter katalizatorjih.

Poleg tega se uporabljajo pri barvanju bombaža kot oksidanti, v fotografiji, kot antikorozijsko sredstvo v vodi za hlajenje in v proizvodnji aktivnega oglja.

OCENA TVEGANJA

A. Zdravje ljudi

Ugotovitev ocene tveganja za

DELAVCE

potrebni so posebni ukrepi za omejitev tveganja. Ta ugotovitev velja za vse scenarije izpostavljenosti iz naslednjih razlogov:

— nevarnost draženja dihalnih poti,

— nevarnost draženja oči in kože,

— nevarnost akutne strupenosti zaradi kratkoročne konične inhalacijske izpostavljenosti,

— nevarnost preobčutljivosti kože,

— nevarnost nastanka poklicne astme,

— nevarnost strupenosti za razmnoževanje (strupenosti za plodnost in razvoj) zaradi ponavljajoče se inhalacijske izpostavljenosti,

— nevarnost mutagenosti in rakotvornosti.

Učinki snovi na dihalne poti in ledvice zaradi ponavljajoče se inhalacijske izpostavljenosti kromovim (VI) spojinam niso bili zadostno preskušeni, zlasti v zvezi z določitvijo NOAEL in lastnosti, povezanih z odzivom na odmerek. Ker pa je bila snov opredeljena kot rakotvorna snov brez praga, so zanjo običajno potrebni nadzorni ukrepi, na katere ne bi vplivale dodatne informacije.

Ugotovitev ocene tveganja za

POTROŠNIKE

potrebni so posebni ukrepi za omejitev tveganja. Razlog za takšno ugotovitev je naslednji:

— nevarnost mutagenosti in rakotvornosti zaradi izpostavljenosti kože pri prijemanju suhega lesa, obdelanega s pripravki, ki vsebujejo baker, krom in arzen (CCA), pri odraslih in otrocih, ki se dotikajo lesenih igral, saj za ta končna učinka ni mogoče določiti praga, pod katerim ne bi bilo tveganja za zdravje ljudi. Ocena tveganja pa kaže, da so tveganja že zdaj majhna. To bi bilo treba upoštevati pri ugotavljanju ustreznosti obstoječega nadzora in izvedljivosti nadaljnjih posebnih ukrepov za zmanjšanje tveganja.

Za izpostavljenost potrošnikov mokremu lesu, obdelanemu s pripravki, ki vsebujejo CCA, ni bilo opravljene uradne opredelitve tveganja. V Združenem kraljestvu je dobava lesa, ki ni popolnoma posušen po obdelavi s pripravki, ki vsebujejo CCA, prepovedana kot pogoj za odobritev s predpisi o nadzoru pesticidov (iz leta 1986). Tudi druge države članice so morda že uvedle podobne nadzorne ukrepe. Če pa vse države članice nimajo posebnih predpisov o nadzoru, obstaja tveganje za zdravje ljudi za vse končne učinke.

Ugotovitev ocene tveganja za

PREBIVALSTVO, IZPOSTAVLJENO PREK OKOLJA

potrebni so posebni ukrepi za omejitev tveganja. Razlog za takšno ugotovitev je naslednji:

— za mutagenost in rakotvornost ni mogoče določiti praga, pod katerim za ta končna učinka ne bi bilo tveganja za zdravje ljudi. Ocena tveganja pa kaže, da so tveganja že zdaj majhna. To bi bilo treba upoštevati pri ugotavljanju ustreznosti obstoječega nadzora in izvedljivosti nadaljnjih posebnih ukrepov za zmanjšanje tveganja.

Ugotovitev ocene tveganja za

ZDRAVJE LJUDI (fizikalno-kemijske lastnosti)

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Razlog za takšno ugotovitev je naslednji:

— ocena tveganja kaže, da tveganja niso pričakovana. Ukrepi za zmanjšanje tveganja, ki se že uporabljajo, veljajo za zadostne.

B. Okolje

Ugotovitev ocene tveganja za

OZRAČJE

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Razlog za takšno ugotovitev je naslednji:

— ocena tveganja kaže, da tveganja niso pričakovana. Ukrepi za zmanjšanje tveganja, ki se že uporabljajo, veljajo za zadostne.

Ugotovitev ocene tveganja za

VODNI in KOPENSKI EKOSISTEM

1. potrebne so dodatne informacije in/ali preskusi. Razlog za takšno ugotovitev je naslednji: — nevarnost za usedline zaradi izpostavljenosti pri proizvodnji, proizvodnji pigmentov, kromovega oksida in soli za strojenje, formulaciji in uporabi pripravkov za zaščito lesa, uporabi obdelanega lesa, formulaciji pripravkov za obdelavo kovin in obdelavi kovin. Potrebni so naslednje informacije in/ali preskusi: — preskusi strupenosti na organizmih v usedlinah. Vendar se pričakuje, da zaradi izvajanja strategije za omejitev tveganja za okolje in ustreznega Priporočila 2008/455/ES (3) dodatne informacije ne bodo potrebne, — nevarnost, ki ni vezana na poseben ekosistem, kot posledica posredne izpostavljenosti plenilcev prek prehranjevalne verige, ki temelji na školjkah, zaradi proizvodnje pigmentov, kromovega oksida in soli za strojenje, formulacije pripravkov za zaščito lesa, uporabe obdelanega lesa, formulacije pripravkov za obdelavo kovin in obdelave kovin. Potrebne so naslednje informacije in/ali preskusi: — dodatne preiskave v zvezi z vnosom kroma v organizme, ki niso ribe, opredelitev narave kroma v organizmih in preučitev strupenosti kroma v drugih oblikah za organizme, ki krom zaužijejo s plenom. Vendar se pričakuje, da zaradi izvajanja strategije za omejitev tveganja za okolje in ustreznega Priporočila 2008/455/ES dodatne informacije ne bodo potrebne;

2. potrebni so posebni ukrepi za omejitev tveganja. Razlog za takšno ugotovitev je naslednji: — nevarnost za vodno in kopensko okolje zaradi izpostavljenosti pri proizvodnji (le vodno okolje, en obrat), proizvodnji pigmentov, kromovega oksida in soli za strojenje, formulaciji in uporabi pripravkov za zaščito lesa, uporabi obdelanega lesa, formulaciji pripravkov za obdelavo kovin in obdelavi kovin.

Ugotovitev ocene tveganja za

MIKROORGANIZME V ČISTILNIH NAPRAVAH

potrebni so posebni ukrepi za omejitev tveganja. Razlog za takšno ugotovitev je naslednji:

— nevarnost za delovanje čistilnih naprav zaradi proizvodnje pigmentov, kromovega oksida in soli za strojenje, formulacije pripravkov za obdelavo lesa, uporabe obdelanega lesa, formulacije pripravkov za obdelavo kovin in obdelave kovin.

STRATEGIJA ZA OMEJITEV TVEGANJA

za DELAVCE

Uporabljajo se obstoječi predpisi o varnosti pri delu, ki veljajo na ravni Skupnosti, zlasti Direktiva 2004/37/ES (direktiva o rakotvornih in mutagenih snoveh), saj na splošno veljajo za ustrezen in zadosten okvir za omejitev tveganja zaradi navedene snovi.

V tem okviru se priporoča:

— da se v skladu z Direktivo 98/24/ES ali Direktivo 2004/37/ES, kot je primerno, na ravni Skupnosti določijo mejne vrednosti za poklicno izpostavljenost kromovim (VI) spojinam,

— da se v skladu z Direktivo 98/24/EC na ravni Skupnosti določi biološka mejna vrednost za kromove (VI) spojine.

za POTROŠNIKE in PREBIVALSTVO, IZPOSTAVLJENO PREK OKOLJA

Obstoječi zakonodajni ukrepi za varstvo potrošnikov in ljudi, izpostavljene prek okolja, zlasti določbe Direktive 98/8/ES (direktive o biocidnih pripravkih) in določbe na podlagi Direktive 76/769/EGS glede snovi CMR, zadostujejo za odpravo ugotovljenega tveganja za potrošnike.

za OKOLJE

Priporoča se:

— da se preuči možnost uvrstitve kromovih (VI) spojin na seznam prednostnih snovi na podlagi okvirne direktive o vodah (Priloga X k Direktivi 2000/60/ES) pri njegovi reviziji,

— da se preuči možnost vključitve mejnih vrednosti za vsebnost kromovih (VI) spojin v blatu iz čistilnih naprav in tleh ter mejne vrednosti za letno obremenitev v Direktivo 86/278/EGS o blatu iz čistilnih naprav,

— zaradi lažjega izdajanja dovoljenj in nadzora v skladu z Direktivo 2008/1/ES je treba kromove (VI) spojine upoštevati pri izdelavi smernic o „najboljših razpoložljivih tehnologijah“ (BAT).

Predpisi o biocidnih pripravkih (Direktiva 98/8/ES (10)), ki veljajo na ravni Skupnosti, so zadosten okvir za omejitev tveganj, povezanih z uporabo pripravkov za zaščito lesa, ki vsebujejo kromove (VI) spojine, in tveganj, povezanih z uporabo lesa, obdelanega doma s pripravki za zaščito lesa, ki vsebujejo kromove (VI) spojine.

DEL 3

Št. CAS: 7778-50-9 Št. Einecs: 231-906-6 Molekulska formula: K2Cr2O7 Ime Einecs: Kalijev dikromat Ime IUPAC: Kalijev dikromat Poročevalka: Združeno kraljestvo Razvrstitev (12): O; R8 Sk. rakot. 2; R45 Sk. mutag. 2; R46 Sk. razmn. 2; R60-61 T+; R26 T; R25-48/23 C; R34 Xn; R21 R42/43 N; R50-53

Ocena tveganja temelji na obstoječi praksi v zvezi s petimi sorodnimi kromovimi (VI) spojinami – kromovim trioksidom, amonijevim dikromatom, kalijevim dikromatom, natrijevim kromatom in natrijevim dikromatom –, ki so proizvedene v Evropski skupnosti ali uvožene vanjo, in sicer v vsem njihovem življenjskem ciklu, kot je opisano v oceni tveganja, ki jo je Komisiji posredovala država članica poročevalka (2).

Glede na oceno tveganja se na podlagi dostopnih informacij pet kromovih (VI) spojin v Evropski skupnosti uporablja predvsem kot izhodne snovi za druge kromove (VI) in kromove (III) spojine, v pripravkih za zaščito lesa, izdelkih za obdelavo kovin, proizvodnji voska in vitamina K, pigmentih ter katalizatorjih.

Poleg tega se uporabljajo pri barvanju bombaža kot oksidanti, v fotografiji, kot antikorozijsko sredstvo v vodi za hlajenje in v proizvodnji aktivnega oglja.

OCENA TVEGANJA

A. Zdravje ljudi

Ugotovitev ocene tveganja za

DELAVCE

potrebni so posebni ukrepi za omejitev tveganja. Ta ugotovitev velja za vse scenarije izpostavljenosti iz naslednjih razlogov:

— nevarnost draženja dihalnih poti,

— nevarnost draženja oči in kože,

— nevarnost akutne strupenosti zaradi kratkoročne konične inhalacijske izpostavljenosti,

— nevarnost preobčutljivosti kože,

— nevarnost nastanka poklicne astme,

— nevarnost strupenosti za razmnoževanje (strupenosti za plodnost in razvoj) zaradi ponavljajoče se inhalacijske izpostavljenosti,

— nevarnost mutagenosti in rakotvornosti.

Učinki snovi na dihalne poti in ledvice zaradi ponavljajoče se inhalacijske izpostavljenosti kromovim (VI) spojinam niso bili zadostno preskušeni, zlasti v zvezi z določitvijo NOAEL in lastnosti, povezanih z odzivom na odmerek. Ker pa je bila snov opredeljena kot rakotvorna snov brez praga, so zanjo običajno potrebni nadzorni ukrepi, na katere ne bi vplivale dodatne informacije.

Ugotovitev ocene tveganja za

POTROŠNIKE

potrebni so posebni ukrepi za omejitev tveganja. Razloga za takšno ugotovitev sta naslednja:

— nevarnost mutagenosti in rakotvornosti zaradi izpostavljenosti kože pri prijemanju suhega lesa, obdelanega s pripravki, ki vsebujejo baker, krom in arzen (CCA), pri odraslih in otrocih, ki se dotikajo lesenih igral, saj za ta ciljna učinka ni mogoče določiti praga, pod katerim ne bi bilo tveganja za zdravje ljudi. Ocena tveganja pa kaže, da so tveganja že zdaj majhna. To bi bilo treba upoštevati pri ugotavljanju ustreznosti obstoječega nadzora in izvedljivosti nadaljnjih posebnih ukrepov za zmanjšanje tveganja.

Za izpostavljenost potrošnikov mokremu lesu, obdelanemu s pripravki, ki vsebujejo CCA, ni bilo opravljene uradne opredelitve tveganja. V Združenem kraljestvu je dobava lesa, ki ni popolnoma posušen po obdelavi s pripravki, ki vsebujejo CCA, prepovedana kot pogoj za odobritev s predpisi o nadzoru pesticidov (iz leta 1986). Tudi druge države članice so morda že uvedle podobne nadzorne ukrepe. Če pa vse države članice nimajo posebnih predpisov o nadzoru, obstaja tveganje za zdravje ljudi za vse končne učinke.

Ugotovitev ocene tveganja za

PREBIVALSTVO, IZPOSTAVLJENO PREK OKOLJA

potrebni so posebni ukrepi za omejitev tveganja. Razlog za takšno ugotovitev je naslednji:

— za mutagenost in rakotvornost ni mogoče določiti praga, pod katerim za ta končna učinka ne bi bilo tveganja za zdravje ljudi. Ocena tveganja pa kaže, da so tveganja že zdaj majhna. To bi bilo treba upoštevati pri ugotavljanju ustreznosti obstoječega nadzora in izvedljivosti nadaljnjih posebnih ukrepov za zmanjšanje tveganja.

Ugotovitev ocene tveganja za

ZDRAVJE LJUDI (fizikalno-kemijske lastnosti)

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Razlog za takšno ugotovitev je naslednji:

— ocena tveganja kaže, da tveganja niso pričakovana. Ukrepi za zmanjšanje tveganja, ki se že uporabljajo, veljajo za zadostne.

B. Okolje

Ugotovitev ocene tveganja za

OZRAČJE

za zdaj ni potrebe po dodatnih informacijah in/ali preskusih ali ukrepih za zmanjšanje tveganja poleg tistih, ki se že uporabljajo. Razlog za takšno ugotovitev je naslednji:

— ocena tveganja kaže, da tveganja niso pričakovana. Ukrepi za zmanjšanje tveganja, ki se že uporabljajo, veljajo za zadostne.

Ugotovitev ocene tveganja za

VODNI in KOPENSKI EKOSISTEM

1. potrebne so dodatne informacije in/ali preskusi. Razlog za takšno ugotovitev je naslednji: — nevarnost za usedline zaradi izpostavljenosti pri proizvodnji, proizvodnji pigmentov, kromovega oksida in soli za strojenje, formulaciji in uporabi pripravkov za zaščito lesa, uporabi obdelanega lesa, formulaciji pripravkov za obdelavo kovin in obdelavi kovin. Potrebne so naslednje informacije in/ali preskusi: — Preskusi strupenosti na organizmih v usedlinah. Vendar se pričakuje, da zaradi izvajanja strategije za omejitev tveganja za okolje in ustreznega Priporočila 2008/455/ES (3) dodatne informacije ne bodo potrebne, — nevarnost, ki ni vezana na poseben ekosistem, kot posledica posredne izpostavljenosti plenilcev prek prehranjevalne verige, ki temelji na školjkah, zaradi proizvodnje pigmentov, kromovega oksida in soli za strojenje, formulacije pripravkov za zaščito lesa, uporabe obdelanega lesa, formulacije pripravkov za obdelavo kovin in obdelave kovin. Potrebne so naslednje informacije in/ali preskusi: — dodatne preiskave v zvezi z vnosom kroma v organizme, ki niso ribe, opredelitev narave kroma v organizmih in preučitev strupenosti kroma v drugih oblikah za organizme, ki krom zaužijejo s plenom. Vendar se pričakuje, da zaradi izvajanja strategije za omejitev tveganja za okolje in ustreznega Priporočila 2008/455/ES dodatne informacije ne bodo potrebne;

2. potrebni so posebni ukrepi za omejitev tveganja. Razlog za takšno ugotovitev je naslednji: — nevarnost za vodno in kopensko okolje zaradi izpostavljenosti pri proizvodnji (le vodno okolje, en obrat), proizvodnji pigmentov, kromovega oksida in soli za strojenje, formulaciji in uporabi pripravkov za zaščito lesa, uporabi obdelanega lesa, formulaciji pripravkov za obdelavo kovin in obdelavi kovin.

Ugotovitev ocene tveganja za

MIKROORGANIZME V ČISTILNIH NAPRAVAH

potrebni so posebni ukrepi za omejitev tveganja. Razlog za takšno ugotovitev je naslednji:

— nevarnost za delovanje čistilnih naprav zaradi proizvodnje pigmentov, kromovega oksida in soli za strojenje, formulacije pripravkov za obdelavo lesa, uporabe obdelanega lesa, formulacije pripravkov za obdelavo kovin in obdelave kovin.

STRATEGIJA ZA OMEJITEV TVEGANJA

za DELAVCE

Uporabljajo se obstoječi predpisi o varnosti pri delu, ki veljajo na ravni Skupnosti, zlasti Direktiva 2004/37/ES (direktiva o rakotvornih in mutagenih snoveh), saj na splošno veljajo za ustrezen in zadosten okvir za omejitev tveganja zaradi navedene snovi.

V tem okviru se priporoča:

— da se v skladu z Direktivo 98/24/ES ali Direktivo 2004/37/ES, kot je primerno, na ravni Skupnosti določijo mejne vrednosti za poklicno izpostavljenost kromovim (VI) spojinam,

— da se v skladu z Direktivo 98/24/EC na ravni Skupnosti določi biološka mejna vrednost za kromove (VI) spojine.

za POTROŠNIKE in PREBIVALSTVO, IZPOSTAVLJENO PREK OKOLJA

Obstoječi zakonodajni ukrepi za varstvo potrošnikov in ljudi, izpostavljene prek okolja, zlasti določbe Direktive 98/8/ES (direktive o biocidnih pripravkih) in določbe na podlagi Direktive 76/769/EGS glede snovi CMR, zadostujejo za odpravo ugotovljenega tveganja za potrošnike.

za OKOLJE

se priporoča:

— da se preuči možnost uvrstitve kromovih (VI) spojin na seznam prednostnih snovi na podlagi okvirne direktive o vodah (Priloga X k Direktivi 2000/60/ES) pri njegovi reviziji,

— da se preuči možnost vključitve mejnih vrednosti za vsebnost kromovih (VI) spojin v blatu iz čistilnih naprav in tleh ter mejne vrednosti za letno obremenitev v Direktivo 86/278/EGS o blatu iz čistilnih naprav,

— zaradi lažjega izdajanja dovoljenj in nadzora v skladu z Direktivo 2008/1/ES je treba kromove (VI) spojine upoštevati pri izdelavi smernic o „najboljših razpoložljivih tehnologijah“ (BAT).

Predpisi o biocidnih pripravkih (Direktiva 98/8/ES (10)), ki veljajo na ravni Skupnosti, so zadosten okvir za omejitev tveganj, povezanih z uporabo pripravkov za zaščito lesa, ki vsebujejo kromove (VI) spojine, in tveganj, povezanih z uporabo lesa, obdelanega doma s pripravki za zaščito lesa, ki vsebujejo kromove (VI) spojine.

(1) Razvrstitev snovi je določena z Direktivo Komisije 2004/73/ES z dne 29. aprila 2004 o devetindvajsetem prilagajanju Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku (UL L 152, 30.4.2004, str. 1, spremenjena v UL L 216, 16.6.2004, str. 125).

(2) Izčrpno poročilo o oceni tveganja in njegov povzetek sta objavljena na spletni strani Evropskega urada za kemikalije:

http://ecb.jrc.it/existing-substances/

(3) UL L 158, 18.6.2008.

(4) UL L 158, 30.4.2004, str. 50.

(5) UL L 131, 5.5.1998, str. 11.

(6) UL L 262, 27.9.1976, str. 201.

(7) UL L 327, 22.12.2000, str. 1.

(8) UL L 191, 15.7.1986, str. 23.

(9) UL L 24, 29.1.2008, str. 8.

(10) UL L 123, 24.4.1998, str. 1.

(11) Razvrstitev snovi je določena z Direktivo Komisije 2004/73/ES z dne 29. aprila 2004 o devetindvajsetem prilagajanju Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku (UL L 152, 30.4.2004, str. 1, spremenjena v UL L 216, 16.6.2004, str. 125).

(12) Razvrstitev snovi je določena z Direktivo Komisije 2004/73/ES z dne 29. aprila 2004 o devetindvajsetem prilagajanju Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku (UL L 152, 30.4.2004, str. 1, spremenjena v UL L 216, 16.6.2004, str. 125).